על משפחת שבבו (דברים מפי מדריך טיולים וחוקר צפת, דוד עמיאל)

משפחת שבבו היא מהמשפחות שלא עזבו את הארץ מאז הגלות בדומה למשפחת זינתי מפקיעין. הם מוזכרים בשפרעם, בעכו. הם לא נטמעו בקהלים לא יהודיים.

משפחת שבבו מופיעה ברשימות התח'ריר- רשימות משלמי מס גולגולת – כבר במאה ה-14. מי ששילם מס גולגולת ציינו אותו ברשימות אלו. לא רק ראשי בתי אב שילמו אלא גם עבור ילדיהם.

מאוחר יותר בימי אברהם פרחי, מוזכר צאצא שבבו כראש הקהילה בלבנון, ברָאשָׁיָה אל פוּחַר.

מוצאים גם את חכם שלמה שבבו, שמשמש כשליח-ציבור בביהכ"נ העתיק (אליהו הנביא) , שנשרף לא מכבר בג'והר, בפאתי דמשק.

רבי חיים ויטל כותב בספרו "ספר החזיונות" על אותו שלמה שבבו במאה ה-15.

השם "שבבו" – מלשון "ילידי המקום" – שַׁבָּאב – נקראו בימי הנוצרים גם בשם "שַׁרְקִיִין" (שגרו במזרח – שַׁרְק- ישראל). קראו להם שבבו = בני המקום- כי הם ילידי המקום ולא נטמעו, כנאמר, בקהלים לא יהודיים. הם שמרו על דתם.

לצפת הם החלו להגיע בראשית המאה ה-16, סוף תקופת הממלוכים (ששהו בארץ מ-1266 ועד 1517) ותחילת התקופה העותמנית (1517. העותמנים שלטו בארץ עד 1917). בתקופת תור הזהב.

הם משלמים מס-גולגולת לעותמנים. מופיעים גם במפקדי האוכלוסין שלהם.

ידוע לנו שיש רבים מבני שבבו שירדו מצרימה (יש משפחות יהודיות נוספות שמככבות שם). הם גרו במצרים משלוש סיבות: לשבור שבר בגלל הרעב בצפת, בעקבות מגפות למיניהן וגם כדי שלא להתגייס לצבא העותמני. אך בני שבבו הרחיקו גם לסן-פאולו בברזיל, לפורטוגל.

ר' יעקב-חי שבבו ירד כשד"ר, שקיבל שטר הסמכה מחכמי צפת, לעיר תלמסין באלג'יר, עבר לברזיל, לפורטוגל, למצרים וב- 1956 הוזמן לסינגפור והיה הרב הראשי שם.

יש מסמכים רבים בגניזה הקהירית, שאינם נגישים לאיש. המצרים לא מאפשרים להגיע למסמכים על הקראים ועל היהודים במצרים . אחד מחכמי צפת, חכם אהרון ממשפחת סָמוּן (בן שמעון) היה אָמוּן על הגניזה במצרים. כתב באחד מספריו "צוף דבש" על כך.

בבית הקברות העתיק בצפת יש קברים רבים של בני שבבו. העתיק ביותר הוא מתחילת המאה ה-17, יעקב שבבו, שטמון בתוך מערת קברים קטנה , חבויה מעַיִן.

(המערה בה קבור אברהם-חיים גדולה יותר בהרבה).

בני משפחות שבבו היו בדרך כלל משפחות ברוכות ילדים